**«Ченемдик укуктук актылардын долбоорлорун коомдук талкуулоонун Бирдиктүү порталына ченемдик укуктук актылардын долбоорлорун жайгаштыруу жана талкуулоо тартиби жөнүндө Жобону бекитүү тууралуу» Кыргыз Республикасынын**

**Министрлер Кабинетинин токтомунун долбооруна**

**НЕГИЗДЕМЕ-МААЛЫМ КАТ**

**1. Максаты жана милдеттери**

Министрлер Кабинетинин токтомунун долбоору менен Ченемдик укуктук актылардын долбоорлорун коомдук талкуулоонун бирдиктүү порталын (мындан ары – Бирдиктүү портал) эксплуатацияга киргизүү жана Ченемдик укуктук актылардын долбоорлорун коомдук талкуулоонун Бирдиктүү порталына ченемдик укуктук актылардын долбоорлорун жайгаштыруу жана талкуулоо тартиби жөнүндө Жобону бекитүү сунушталып жатат.

**2. Баяндама бөлүк**

«Кыргыз Республикасынын ченемдик укуктук актылары жөнүндө» Кыргыз Республикасынын Мыйзамынын 22-беренесине ылайык, жарандардын жана юридикалык жактардын кызыкчылыктарына тикелей тиешеси болгон ченемдик укуктук актылардын долбоорлору, ошондой эле ишкердик жүргүзүүнү жөнгө салуучу ченемдик укуктук актылардын долбоорлору ченем чыгаруучу органдын расмий сайтына жайгаштыруу жолу менен коомдук талкуулоого жатат.

Бирок, чынында коомдук талкуулоо жол-жобосу формалдуу жана натыйжасы төмөн. Себеби, жарандык коом үчүн ченемдик укуктук актылардын долбоорлору коомдук талкулоо процесси көрүнбөгөн бойдон калууда.

Учурдагы коомдук талкуулоо системасы жарандык коом менен «өз ара байланышты» камсыз кылбайт, башкача айтканда, жарандарга сайтта талкууланып жаткан долбоорго сунуштарын жана сын-пикирлерин айтууга мүмкүнчүлүк бербейт, сунуштарды долбоорду иштеп чыккан мамлектеттик орган эске алгандыгы же албагандыгынын себеби жөнүндө комментарий алууга мүмкүн эмес.

Ушуга байланыштуу, мамлекеттик органдардын жана жарандык коомдун өкүлдөрү бир нече жолу долбоорлорду коомдук талкуулоонун бирдиктүү өз ара байланыш механизми бар аянтчаны түзүү зарылчылыгы бар деген пикирлерин бир нече жолу айтышкан.

Ошентип, Кыргыз Республикасынын Өкмөтүнүн 2018-жылдын 16-октябрындагы № 360-р буйругу менен 2018-2020-жылдарга карата Ачык Өкмөттү куруу боюнча Улуттук иш-аракеттер планы бекитилген, анда Юстиция министрлигине ченемдик укуктук актылардын долбоорлорун коомдук талкуулоонун жол-жобосун өркүндөтүү жана бирдиктүү электрондук порталды киргизүү тапшырылган.

Айтылып жаткан Улуттук планды ишке ашыруу максатында, Юстиция министрлигинин 2018-жылдын 31-декабрындагы № 249 буйругу менен жумушчу топ түзүлгөн. Бул жумушчу топтун ишинин алкагында Бирдиктүү порталдын концепциясы иштелип чыккан, ал төмөнкүдөй мүмкүнчүлүктөрдү камтыган:

- ченемдерди чыгаруучу субъекттер тарабынан бардык ченемдик укуктук актылардын долбоорлорун бирдиктүү аянтка жайгаштыруу;

- ченемдик укуктук актылардын долбоорлоруна жарандардын жалпыга көрүнөө боло турган рекомендацияларды, сунуш-пикирлерди жайгаштыруу мүмкүнчүлүгү;

- жарандардын жана уюмдардын мыйзамдын кайсы бир тармагындагы тигил же бул ченемдик-укуктук актылардын долбоорлору жайгаштырылганы жөнүндө автоматтык түрдө билдирүү алуу мүмкүнчүлүгү (жарандардын жана уюмдардын мыйзамдын өздөрү кызыккан тармагына «жазылуусу» менен);

- статистикалык маалыматтарды автоматтык түрдө эсептөө мүмкүнчүлүгү.

Ошентип, жумушчу топтун ишинин натыйжасында эл аралык донорлордун колдоосу менен "Кыргыз Республикасынын ченемдик укуктук актыларынын долбоорлорун коомдук талкуулоонун бирдиктүү порталы" маалыматтык системасын иштелип чыккан, ал *koomtalkuu.gov.kg* шилтемеси боюнча иштейт.

Кыргыз Республикасынын Өкмөтүнүн 2020-жылдын 17-августундагы № 277-б буйругу менен Бирдиктүү коомдук талкуу порталы 2022-жылдын 1-январына чейин сынамы (пилоттук) эксплуатацияга киргизилген. Бирдиктүү порталды сыноодо аткаруу бийлигинин тутумуна кирген мамлекеттик органдар жана Кыргыз Республикасынын Улуттук банкы активдүү катышышты.

Порталга сапаттуу сыноо жүргүзүү максатында 2020-жылдын 11-декабрында мониторингдик топ түзүлүп, ага порталдын иштешинин сапатын баалоо тапшырылган, анын курамына жарандык коомдун жана жогорку окуу жайлардын юридикалык факультеттеринин өкүлдөрү кирген. Мониторингдөөчү топтун иши ушул жылдын апрель айынын башында аяктаган.

Мониторингдөөчү топтун ишинин жыйынтыгын чыгаруу үчүн 2021-жылдын 30-апрелинде тегерек стол өткөрүлүп, анын учурунда Бирдиктүү порталдын техникалык мүчүлүштүктөрү белгиленип, анын ишин жакшыртуу боюнча сунуштар айтылган. Мониторингдөөчү топтун сунуштары менен төмөнкү шилтеме аркылуу таанышууга болот: <http://minjust.gov.kg/ru/news/view/id/2978>.

Мониторингдөөчү топтун сунуштарын эске алуу менен жана Кыргыз Республикасынын Өкмөтүнүн жогоруда аталган, 2020-жылдын 17-августундагы № 277-б буйругунун 3-пунктунун 4-пунктчасын аткаруу максатында, Юстиция министрлиги тарабынан ушул сунушталып жаткан токтомдун долбоору иштеп чыкты.

Ошентип, бул токтомдун долбоору менен Ченемдик укуктук актылардын долбоорлорун коомдук талкуулоонун бирдиктүү порталын (мындан ары – Бирдиктүү портал) эксплуатацияга киргизүү жана Ченемдик укуктук актылардын долбоорлорун коомдук талкуулоонун Бирдиктүү порталына ченемдик укуктук актылардын долбоорлорун жайгаштыруу жана талкуулоо тартиби жөнүндө жобону бекитүү сунушталып жатат.

Мындан тышкары, маалымат катары, Юстиция министрлиги тарабынан «Кыргыз Республикасынын ченемдик укуктук актылары жөнүндө» Мыйзам долбоору иштелип чыккандыгын белгилейбиз, анда жарандардын жана юридикалык жактардын укуктарына, эркиндиктерине, милдеттерине түздөн түз тиешелүү болгон, коомдук мамилелерди жаңыча жөнгө салууну киргизген ченемдик укуктук актылардын долбоорлору, ошондой эле ишкердик жүргүзүүнү жөнгө салуучу ченемдик укуктук актылардын долбоорлору Ченемдик укуктук актылардын долбоорлорун коомдук талкуулоонун бирдиктүү порталына жайгаштыруу жолу менен коомдук талкууга коюлууга тийиш экендигин белгилөө сунушталып жатат.

Мыйзам долбоору 2021-жылдын 15-апрелинен тартып коомдук талкуудан өткөн.

**3. Мүмкүн болгон социалдык, экономикалык, укуктук, укук коргоочулук, гендердик, экологиялык, коррупциялык натыйжалардын божомолдору**

Кыргыз Республикасынын Министрлер Кабинетинин бул токтомун долбоорун кабыл алуу социалдык, экономикалык, укуктук, укук коргоочулук, гендердик, экологиялык, коррупциялык терс натыйжаларга алып келбейт.

**4. Коомдук талкуулоонун жыйынтыктары жөнүндө маалымат**

«Кыргыз Республикасынын ченемдик укуктук актылары жөнүндө» Кыргыз Республикасынын Мыйзамынын 22-беренесинин жоболорун эске алуу менен бул токтом долбоору Кыргыз Республикасынын Министрлер Кабинетинин сайтына жайгаштырылат.

Ошондой эле, долбоор Коомдук талкуулоонун бирдиктүү порталына жайгаштырылган.

**5. Долбоордун мыйзамдарга ылайык келишин талдоо**

Сунушталган долбоор колдонуудагы мыйзамдардын ченемдерине, ошондой эле Кыргыз Республикасы катышуучусу болуп саналган, белгиленген тартипте күчүнө кирген эл аралык келишимдерге карама-каршы келбейт.

**6. Каржылоо зарылдыгы тууралуу маалымат**

Кыргыз Республикасынын Министрлер Кабинетинин бул токтомунун долбоорун кабыл алуу республикалык бюджеттен кошумча финансылык чыгымдарга алып келбейт.

**7. Жөнгө салуучу таасирди талдоо тууралуу маалымат**

Сунушталган долбоор жөнгө салуучу таасирди талдоону талап кылбайт, анткени ишкердик жүргүзүүнү жөнгө салууга багытталган эмес.